Отговор на уведомление за инвестиционно предложение „Рaзширение на действащ участьк за изземване на наносни отложения с плаващи средства от възобновяемия запас на река Дунав в участьк от км 490,500 до км 490,000“
Днес, 10.08.2026 г., във връзка с постъпило в Министерство на околната среда и водите (МОСВ) уведомление по реда на чл. 4, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС) за инвестиционно предложение „Рaзширение на действащ участьк за изземване на наносни отложения с плаващи средства от възобновяемия запас на река Дунав в участьк от км 490,500 до км 490,000“, с възложител от „ДДФ-Инвест“АД-Русе, на основание чл. 5, ал. 1 от Наредбата за ОВОС, МОСВ информира за следното:
I. По отношение на изискванията на глава шеста, раздел III от Закона за опазване на околната среда (ЗООС):
Инвестиционното предложение е за изменение на параметрите на разрешителното за ползване на воден обект с цел изземване на наносни отложения от река Дунав от км 490,500 до км 490,000 и се изразява в промяна на местоположението на участъка за ползване и увеличаване на обема на иззетите наносни отложения. 
Наносните отложения ще се изземат постъпателно, сезонно и периодично, посредством плаващо техническо средство (многокофова дълбачка „Тунджа“) и ще се транспортират по реката посредством несамоходни баржи до пристанище „Дунавски драгажен флот - Русе“, където ще се складират и преработват с трошачно-миячно сортировъчна инсталация.
Местоположението на разширения участък за добив е от км 492,500 до км 490,000 и е указано на схемата към писмо №ВО-15#1/20.04.2026 г, издадена от Изпълнителна агенция „Проучване и поддържане на река Дунав“ (ИАППД) и е с координати на граничните точки както следва:
	№
	Географски координати

	1
	43°52'01,87"
	25°58'13,16"

	2
	43°52'38,66"
	25°59'21,47"

	3
	43°52'32,21"
	25°59'29,85"

	4
	43°52'24,22"
	25°59'10,50"

	5
	43°52'10,02"
	25°58'50,13"

	6
	43°51'53,14"
	25°58'18,66"

	7
	43°52'47,97"
	25°59'39,23"

	8
	43°52'42,78"
	25°59'44,41"

	9
	43°52'33,46"
	25°59'28,23"

	Площ за ползване  616 040 кв. м



С писмо изх. № 13-00-93-1/23.06.2026 г. от генералният директор на ДП „Пристанищна инфраструктура“ е изразено становище, че ИП за „Разширение на действащ участък за изземване на наносни отложения с плаващи средства от възобновяемия запас на река Дунав в участък от км 490,500 до км 490,000“, няма да доведе до нарушаване целостта и експлоатационната годност на съществуващите хидротехнически съоръжения, находящи се на територията на пристанищен терминал Русе – изток 2, част от пристанище за обществен транспорт.
Инвестиционното предложение самостоятелно попада в обхвата на т. 2, буква „в“ „Изземване на инертни материали от реки, езера или море чрез драгиране“ от Приложение № 2 на Закона за опазване на околната среда (ЗООС). На основание чл. 93, ал. 1, т. 1 от ЗООС подлежи на процедура по преценяване на необходимостта от извършване на ОВОС. Компетентен за произнасяне е министърът на околната среда и водите, съгласно чл. 93, ал. 2, т. 6 от ЗООС.
В изпълнение на изискванията на чл. 4а от Наредбата за ОВОС е извършена проверка относно допустимостта на ИП спрямо режимите, определени в действащите Планове за управление на речните басейни (ПУРБ) 2022-2027 г. и Планове за управление на риска от наводнения (ПУРН) 2022-2027 г. в Дунавски район.
Съгласно становище на Басейнова дирекция „Дунавски район“ с вх. № ПВ-13-12/07.07.2026 г. на МОСВ (което Ви предоставяме за съобразяване), ИП е допустимо спрямо целите и мерките за постигане на добро състояние на водите, определени в ПУРБ 2022-2027 г. и ПУРН 2022-2027 г. в Дунавски район и спрямо Закона за водите и подзаконовите нормативни актове към него, при спазване на посочените мерки и законови изисквания от становището. 
Съгласно разпоредбата на чл. 95, ал. 1 от ЗООС и чл. 4, ал. 1 от Наредбата за ОВОС възложителят има задължение да обяви своето инвестиционно предложение на интернет страницата си, ако има такава и чрез средствата за масово осведомяване или по друг подходящ начин. Към уведомлението от дружеството, вх. № ПВ-13/15.05.2026 г. на МОСВ са предоставени данни за обявяване на инвестиционното предложение на интернет страницата на дружеството.

II. По отношение на изискванията на чл. 31 от Закона за биологичното разнообразие (ЗБР):
Предвиденият участък не попада в границите на защитени територии по смисъла на Закона за защитените територии, както и не попада и не е в близост и до границите на защитени зони – Натура 2000 места по смисъла на Закона за биологичното разнообразие (ЗБР).  
Съгласно разпоредбите на чл. 31 от ЗБР и чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), инвестиционното предложение, подлежи на процедура по оценка на съвместимостта му с предмета и целите на опазване на защитените зони. Съгласно чл. 31, ал. 4, във връзка с ал. 1 от ЗБР, процедурата по оценка на съвместимостта се извършва, чрез процедурата по ОВОС, по реда на глава шеста от ЗООС и при спазване на специалните разпоредби на ЗБР и Наредбата за ОС.
В тази връзка, след представяне на искане за преценяване на необходимостта от извършване на ОВОС ще бъде извършена преценка за вероятната степен на отрицателно въздействие на горецитираното ИП по смисъла на Наредба за ОС.


Копие от писмото е изпратено до РИОСВ – Русе, БД „Дунавски район“, ИА „Проучване и поддържане на река Дунав“.
/отг. от МОСВ на 07.08.2026 г./

